Skolen har omkring 7 ”forlængede weekender” om året. En forlænget weekend er som regel fra torsdag-søndag, hvor eleverne så kan holde fri om fredagen. Her er skolen lukket, og elever skal tage hjem. Det samme gælder i skoleferierne (uge 42, juleferie, uge 7, påske- og pinseferie), hvor skolen også er lukket. I de resterende weekender mellem skolestart og skoleafslutning, er eleverne velkomne til at blive på skolen, hvor der vil være små aktiviteter, hygge og personale til at være sammen med eleverne. Eleverne er også velkomne til at tage hjem i disse weekender, det skal dog meldes til skolen senest onsdagen inden, så weekenden kan planlægges med madindkøb, køkkentjanser osv. Du kan se årsplanen for indeværende skoleår her.